સંજય લીલા ભણસાળીની ફિલ્મ પદ્માવતી એક પછી એક મુશ્કેલીઓનો સામનો કરી રહી છે. હવે પદ્માવતીનો વિરોધ બેંગલુરુ સુધી પહોંચી ગયો છે. બુધવારે બેંગલુરુમાં કરણી સેના અને રાજપૂત સંગઠનોએ સ્વાભિમાન પદયાત્રા નીકાળીને આ ફિલ્મનો વિરોધ કર્યો હતો. એટલું જ નહીં ઠેર ઠેર આ ફિલ્મના વિરુદ્ધ પ્રદર્શન કરવામાં આવી રહ્યું છે. જો કે આ ફિલ્મની અભિનેત્રી દિપીકા પાદુકોણે જણાવ્યું છે કે આ ફિલ્મને રીલિઝ થતી કોઇ નહીં રોકી શકે. નોંધનીય છે કે 1 ડિસેમ્બરના રોજ આ ફિલ્મ થિયેટરમાં રીલિઝ થવાની છે.